[Video] Pikkewyntjie na David Bowie vernoemSkermskoot uit die video ŉ Klein pikkewyn wat Vrydag, op Elvis Presley en David Bowie se verjaarsdae gebore is, laat harte wêreldwyd smelt. Die bloupikkewyn is by die Cincinnati-dieretuin gebore, maar omdat hulle reeds ŉ pikkewyn genaamd “The King” het, wat na Elvis Presley vernoem is, het hulle besluit om dié pikkewyn “Bowie” te noem – min wetend dat die bekende sanger, waarna die pikkewyn vernoem is, twee dae later sou sterf. “Ontmoet Bowie, die eerste dieretuinbaba van 2016!” het die dieretuin Vrydag op Twitter geskryf. “Die kuiken is na @DavidBowieReal vernoem, want dit is vandag sy verjaarsdag!” Die kuiken is om 06:00 gebore en het minder as 46 gram geweeg. Die popster is Sondag in die ouderdom van 69 oorlede nadat hy sy stryd teen kanker verloor het. Lees meer.